途次楊州贈崔荆二十韻
作者：張祜
朝代：唐

paragraphs: 逆旅楊州郭，音容幸此遭。
酒漿曾不罷，風月更何逃。
寺塔排雲直，閭門架水牢。
煙籠春樹薄，日映曙樓高。
碧草連除卷，青旗指濁醪。
粉胸斜露玉，檀臉慢迴刀。
躍馬君心勁，嗔奴我氣亭。
尾生從抱柱，顏子也酺糟。
赤柏看眉睫，生憎惜羽手。
北邙終寂寞，南國且遊𢕟。
觱篥行移束，箜篌旋轉絛。
袖因迎顐破，肩爲請挼勞。
未省求媒氏，焉能泥賊曹。
揀花偷芍藥，和葉窠櫻桃。
悶口無端語，窮頭盡興搔。
覆身唯綠葛，醫病只青蒿。
事過宜他哂，詩成苟自褒。
醉時心爛漫，別夜眼號咷。
接席觀誠忝，升堂跡貴叨。
殷勤欲離抱，爲爾一揮毫。